ai4bharat/Pralekha huggingface dataset:
വാര്ത്താവിതരണ പ്രക്ഷേപണ മന്ത്രാലയം
ഇന്ത്യാ അന്താരാഷ്ട്ര ചലച്ചിത്ര മേളയുടെ സുവര്ണ ജൂബിലി പതിപ്പിന് വര്ണാഭ തുടക്കം
അന്പതാമത് ഇന്ത്യ അന്താരാഷ്ട്ര ചലച്ചിത്രോല്സവത്തിന്  ഗോവയിലെ പനാജിയില് വര്ണാഭമായ തുടക്കം. ഇന്ത്യന് സിനിമയിലെ ഇതിഹാസതാരങ്ങളായ അമിതാഭ് ബച്ചനും രജനീകാന്തും ഭദ്രദീപം കൊളുത്തി മേളക്ക് തുടക്കം കുറിച്ചു. കേന്ദ്ര വാര്ത്താ വിതരണ പ്രക്ഷേപണമന്ത്രി ശ്രീ. പ്രകാശ് ജാവ്ദേക്കര് ചടങ്ങില് സന്നിഹിതനായിരുന്നു. സുവര്ണ്ണ ജൂബിലി പതിപ്പിനോടനുബന്ധിച്ച് ഐക്കണ് ഏഫ് ഗോള്ഡന് ജൂബിലി പുരസ്കാരം അമിതാഭ് ബച്ചന് രജനീകാന്തിന് സമ്മാനിച്ചു.
കേന്ദ്ര ആയുഷ് മന്ത്രി ശ്രീ. ശ്രീപദ് നായിക്, കേന്ദ്ര പരിസ്ഥിതി, വനം, കാലാവസ്ഥാ വ്യതിയാന വകുപ്പ് സഹമന്ത്രി ശ്രീ, ബാബുല് സുപ്രിയോ, ഗോവ മുഖ്യമന്ത്രി ഡോ. പ്രമോദ് സാവന്ത്, കേന്ദ്ര വാര്ത്താ വിതരണ പ്രക്ഷേപണവകുപ്പ് സെക്രട്ടറി ശ്രീ. അമിത് ഖരെ, പ്രസാര് ഭാരതി ചെയര്മാന് ശ്രീ. എ. സൂര്യപ്രകാശ്, ഐ.എഫ്.എഫ്.ഐ അന്താരാഷ്ട്ര വിഭാഗം ജൂറി അധ്യക്ഷന് ജോണ് ബെയ്ലി, ഇന്ത്യന് ജൂറി ചെയര്മാന് സംവിധായകന് പ്രിയദര്ശന്, അന്താരാഷ്ട്ര, ഇന്ത്യന് സിനിമാ വിഭാഗങ്ങളിലെ മറ്റു ജൂറി അംഗങ്ങള് തുടങ്ങിയവര് ചടങ്ങില് പങ്കെടുത്തു.
അന്പതാമത് ഇന്ത്യ അന്താരാഷ്ട്ര ചലച്ചിത്രോല്സവത്തില് 76 രാജ്യങ്ങളില്നിന്നുള്ള 200 ലേറെ സിനിമകള് പ്രദര്ശിപ്പിക്കും. കണ്ട്രി ഫോക്കസ് വിഭാഗത്തില് റഷ്യയില് നിന്നുള്ള സിനിമകള് പ്രദര്ശിപ്പിക്കും. 7000 ത്തിലേറെ പ്രതിനിധികള് മേളയില് പേര് രജിസ്റ്റര് ചെയ്തിട്ടുണ്ട്.
പ്രധാനമന്ത്രിയുടെ ഓഫീസ്
യൂണിറ്റി ഇൻ ക്രിയേറ്റിവിറ്റി മത്സരത്തിൽ പങ്കെടുത്തവരെയും വിജയികളെയും പ്രധാനമന്ത്രി അഭിനന്ദിച്ചു
2021-ൽ ആസാദി കാ അമൃത് മഹോത്സവിന് കീഴിൽ സംഘടിപ്പിച്ച യൂണിറ്റി ഇൻ ക്രിയേറ്റിവിറ്റി മത്സരത്തിലെ വിജയികളെയും പങ്കെടുത്തവരെയും പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
രാജ്യത്തുടനീളമുള്ള 5 ലക്ഷത്തിലധികം പേർ മത്സരത്തിൽ ആവേശത്തോടെ പങ്കെടുത്തു, അതിൽ 272 വിജയികളെ തിരഞ്ഞെടുത്തു. അവരുടെ സർഗ്ഗാത്മകതയ്ക്ക് സാംസ്കാരിക മന്ത്രാലയം അവാർഡ് നൽകി. ഡൽഹിയിലെ നെഹ്റു പാർക്കിലാണ് മത്സരത്തിന്റെ ഗ്രാൻഡ് ഫിനാലെ സംഘടിപ്പിച്ചത്.
അമൃത് മഹോത്സവിന്റെ ട്വീറ്റുകളുടെ പരമ്പരയോട് പ്രതികരിച്ചുകൊണ്ട് പ്രധാനമന്ത്രി ട്വീറ്റ് ചെയ്തു :
“അത്ഭുതകരമായ സർഗ്ഗാത്മകത നിറഞ്ഞ ഈ ദേശസ്നേഹത്തിന്റെ വികാരം ഐക്യത്തിലെ സർഗ്ഗാത്മകതയുടെ ഒരു പുതിയ മാതൃക സൃഷ്ടിച്ചിരിക്കുന്നു . രാജ്യത്തെ ലക്ഷക്കണക്കിന് ജനങ്ങൾ അതിൽ സജീവമായി പങ്കെടുത്തത് ഏവർക്കും പ്രചോദനം നൽകുന്നതാണ്. വിജയികൾക്കും പങ്കെടുത്ത എല്ലാവർക്കും ഒത്തിരി അഭിനന്ദനങ്ങൾ.
|
ധനകാര്യ മന്ത്രാലയം
|
2021 നവംബറിലെ മൊത്തം GST വരുമാനം 1,31,526 കോടി രൂപ; കേരളത്തിന്റെ GST വരുമാനത്തിൽ 36 ശതമാനം വർദ്ധന
2021 നവംബറിൽ സമാഹരിച്ച മൊത്ത GST വരുമാനം 1,31,526 കോടി രൂപയാണ്. തരം തിരിച്ചുളള കണക്ക് ഇനിപ്പറയുന്നു - കേന്ദ്ര ചരക്ക് സേവന നികുതി വരുമാനം  ₹ 23,978 കോടി, സംസ്ഥാന ചരക്ക് സേവന നികുതി വരുമാനം  ₹ 31,127 കോടി, സംയോജിത ചരക്ക് സേവന നികുതി വരുമാനം  ₹ 66,815 കോടി . ചരക്കുകളുടെ ഇറക്കുമതിയിൽ സമാഹരിച്ച ₹ 653 കോടി ഉൾപ്പെടെ ₹ 9,606 കോടി രൂപയാണ് നികുതി വരുമാനം.
2021 നവംബർ മാസത്തിലെ വ്യവസ്ഥാപിത തീർപ്പാക്കലുകൾക്കു ശേഷം കേന്ദ്രത്തിന്റെയും സംസ്ഥാനങ്ങളുടെയും ആകെ വരുമാനം CGST ₹ 51251 കോടിയും, SGST ₹ 53,782 കോടിയുമാണ്. സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും GST നഷ്ടപരിഹാരമായി 17,000 കോടി രൂപ കേന്ദ്രം 2021 നവംബർ 3-ന് അനുവദിച്ചിരുന്നു.
2021 നവംബറിലെ വരുമാനം, കഴിഞ്ഞ വർഷം ഇതേ മാസത്തെ വരുമാനത്തേക്കാൾ 25% കൂടുതലും 2019-20-നെ അപേക്ഷിച്ച് 27% കൂടുതലുമാണ്.
ചരക്ക് സേവന നികുതി നടപ്പിലാക്കിയതിന് ശേഷമുള്ള ഏറ്റവും കൂടിയ രണ്ടാമത്തെ തുകയാണ് നവംബര് 2021-ഇൽ രേഖപ്പെടുത്തിയിരിക്കുന്നത്. 2021 ഏപ്രിലിലായിരുന്നു ഏറ്റവും ഉയർന്ന വരുമാനം.
സംസ്ഥാനാടിസ്ഥാനത്തിൽ 2021 നവംബറിലെ GST വരുമാനത്തിലുള്ള വർദ്ധന:
|
|
State
|
|
Nov-20
|
|
Nov-21
|
|
Growth
|
|
Jammu and Kashmir
|
|
360
|
|
383
|
|
6%
|
|
Himachal Pradesh
|
|
758
|
|
762
|
|
0%
|
|
Punjab
|
|
1,396
|
|
1,845
|
|
32%
|
|
Chandigarh
|
|
141
|
|
180
|
|
27%
|
|
Uttarakhand
|
|
1,286
|
|
1,263
|
|
-2%
|
|
Haryana
|
|
5,928
|
|
6,016
|
|
1%
|
|
Delhi
|
|
3,413
|
|
4,387
|
|
29%
|
|
Rajasthan
|
|
3,130
|
|
3,698
|
|
18%
|
|
Uttar Pradesh
|
|
5,528
|
|
6,636
|
|
20%
|
|
Bihar
|
|
970
|
|
1,030
|
|
6%
|
|
Sikkim
|
|
223
|
|
207
|
|
-7%
|
|
Arunachal Pradesh
|
|
60
|
|
40
|
|
-33%
|
|
Nagaland
|
|
30
|
|
30
|
|
2%
|
|
Manipur
|
|
32
|
|
35
|
|
11%
|
|
Mizoram
|
|
17
|
|
23
|
|
37%
|
|
Tripura
|
|
58
|
|
58
|
|
-1%
|
|
Meghalaya
|
|
120
|
|
152
|
|
27%
|
|
Assam
|
|
946
|
|
992
|
|
5%
|
|
West Bengal
|
|
3,747
|
|
4,083
|
|
9%
|
|
Jharkhand
|
|
1,907
|
|
2,337
|
|
23%
|
|
Odisha
|
|
2,528
|
|
4,136
|
|
64%
|
|
Chhattisgarh
|
|
2,181
|
|
2,454
|
|
13%
|
|
Madhya Pradesh
|
|
2,493
|
|
2,808
|
|
13%
|
|
Gujarat
|
|
7,566
|
|
9,569
|
|
26%
|
|
Daman and Diu
|
|
2
|
|
0
|
|
-94%
|
|
Dadra and Nagar Haveli
|
|
296
|
|
270
|
|
-9%
|
|
Maharashtra
|
|
15,001
|
|
18,656
|
|
24%
|
|
Karnataka
|
|
6,915
|
|
9,048
|
|
31%
|
|
Goa
|
|
300
|
|
518
|
|
73%
|
|
Lakshadweep
|
|
0
|
|
2
|
|
369%
|
|
Kerala
|
|
1,568
|
|
2,129
|
|
36%
|
|
Tamil Nadu
|
|
7,084
|
|
7,795
|
|
10%
|
|
Puducherry
|
|
158
|
|
172
|
|
9%
|
|
Andaman and Nicobar Islands
|
|
23
|
|
24
|
|
5%
|
|
Telangana
|
|
3,175
|
|
3,931
|
|
24%
|
|
Andhra Pradesh
|
|
2,507
|
|
2,750
|
|
10%
|
|
Ladakh
|
|
9
|
|
13
|
|
46%
|
|
Other Territory
|
|
79
|
|
95
|
|
20%
|
|
Centre Jurisdiction
|
|
138
|
|
180
|
|
30%
|
|
Grand Total
|
|
82,075
|
|
98,708
|
|
20%
തൊഴില്, ഉദ്യോഗ മന്ത്രാലയം
വിശ്വകര്മ്മ രാഷ്ട്രീയ പുരസ്കാരവും, ദേശീയ സുരക്ഷാ അവാര്ഡുകളും കേന്ദ്ര തൊഴില് മന്ത്രി സന്തോഷ് കുമാര് ഗാങ്വാര് സമ്മാനിച്ചു
സാമൂഹിക സുരക്ഷ സംബന്ധിച്ച നിയമാവലിയുടെ കരട് ബന്ധപ്പെട്ടവരുടെ അഭിപ്രായങ്ങള് തേടാനായി ഉടന് പുറത്തിറക്കുമെന്ന് കേന്ദ്ര തൊഴില്, ഉദ്യോഗ സഹമന്ത്രി  ശ്രീ. സന്തോഷ് കുമാര് ഗാങ്വാര് പറഞ്ഞു. ന്യൂഡല്ഹിയിലെ വിജ്ഞാന് ഭവനില് 2017-ലെ വിശ്വകര്മ്മ രാഷ്ട്രീയ പുരസ്കാരവും, ദേശീയ സുരക്ഷാ അവാര്ഡുകളും വിതരണം ചെയ്യുകയായിരുന്നു അദ്ദേഹം. ജമ്മു കശ്മീരിലേയും, ലേയിലേയും തൊഴിലാളികള്ക്ക് സാമൂഹ്യ സുരക്ഷ ഉറപ്പ് വരുത്തുന്നതിന്റെ ഭാഗമായി അവിടങ്ങളില് എംപ്ലോയീസ് പ്രോവിഡന്റ് ഫണ്ട് ഓഫീസുകള് ആരംഭിക്കുമെന്ന് കേന്ദ്രമന്ത്രി അറിയിച്ചു.
(വിവിധ വ്യവസായ സ്ഥാപനങ്ങളിലെ 131 പേര്ക്ക് വിശ്വകര്മ്മ പുരസ്കാരവും, 130 ദേശീയ സുരക്ഷാ അവാര്ഡുകളും ചടങ്ങില് വിതരണം ചെയ്തു.
ND
ആരോഗ്യ, കുടുംബക്ഷേമ മന്ത്രാലയം
കോവിഡ്-19: പുതിയ വിവരങ്ങൾ
രാജ്യവ്യാപക പ്രതിരോധ കുത്തിവയ്പ് പരിപാടിയുടെ ഭാഗമായി ഇതുവരെ നൽകിയത് 54.38 കോടി ഡോസ് വാക്സിൻ
ചികിത്സയിലുള്ളത് ആകെ രോഗബാധിതരുടെ 1.2 ശതമാനം
രാജ്യത്ത് നിലവിൽ ചികിത്സയിലുള്ളവർ 3,85,336
രോഗമുക്തി നിരക്ക് 97.46%
രാജ്യത്താകമാനം ഇതുവരെ 3,13,76,015 പേർ രോഗമുക്തരായി
കഴിഞ്ഞ 24 മണിക്കൂറിനിടെ 37,927 പേർ സുഖം പ്രാപിച്ചു
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 36,083 പേർക്ക്
പ്രതിവാര രോഗസ്ഥിരീകരണ നിരക്ക് 5 ശതമാനത്തിൽ താഴെയായി തുടരുന്നു; നിലവിൽ ഇത് 2 ശതമാനമാണ്
പ്രതിദിന രോഗസ്ഥിരീകരണ നിരക്ക് 1.88%; കഴിഞ്ഞ 20 ദിവസമായി മൂന്ന് ശതമാനത്തിൽ താഴെ തുടരുന്നു
പരിശോധനാശേഷി ഗണ്യമായി വർധിപ്പിച്ചു - ആകെ നടത്തിയത് 49.36 കോടി പരിശോധനകൾ.
PIB Headquarters
കേന്ദ്ര കിഴങ്ങുവിള ഗവേഷണ സ്ഥാപനത്തില് അന്താരാഷ്ട്ര പരിശീലന പരിപാടിക്ക് തുടക്കം
ഉഷ്ണമേഖല കിഴങ്ങുവിളകളുടെ ഉത്പാദനവും സംസ്ക്കരണവും ആഫ്രിക്കന് രാജ്യങ്ങളില് ശാക്തീകരിക്കുക എന്ന ലക്ഷ്യത്തോടെ തിരുവനന്തപുരത്ത് ശ്രീകാര്യത്തുള്ള കേന്ദ്ര കിഴങ്ങുവിള ഗവേഷണ സ്ഥാപനത്തില് നടക്കുന്ന അന്താരാഷ്ട്ര പരിശീലന പരിപാടി കെനിയന് ഹൈക്കമ്മീഷന് മിനിസ്റ്റര് ശ്രീ. സാമുവല് കരിച്ചൊ ഉദ്ഘാടനം ചെയ്തു.
വിവിധ ആഫ്രിക്കന് രാജ്യങ്ങളില് നിന്നുള്ള 23 പ്രതിനിധികള് രണ്ടാഴ്ചത്തെ പരിശീലന പരിപാടിയില് പങ്കെടുക്കുന്നുണ്ട്. കേന്ദ്ര കൃഷി മന്ത്രാലയത്തിന്റെ കീഴില് ഹൈദരാബാദ് ആസ്ഥാനമായി പ്രവര്ത്തിക്കുന്ന മാനേജ് എന്ന സ്ഥാപനത്തിന്റെ ഡയറക്ടര് ശ്രീമതി ഉഷാ റാണി മുഖ്യപ്രഭാഷണം നടത്തി. ചടങ്ങില് സി.റ്റി.സി.ആര്.ഐ ഡയറക്ടര് ഡോ. അര്ച്ചന മുഖര്ജി, പ്രോജക്ട് കോ-ഓര്ഡിനേറ്റര് ഡോ. ജയിംസ് ജോര്ജ്ജ് തുടങ്ങിയവരും സംസാരിച്ചു.
മുന് അമേരിക്കല് പ്രസിഡന്റ് ബരാക് ഒബാമയുടെ ഇന്ത്യാ സന്ദര്ശനവേളയില് ഉരുത്തിരിഞ്ഞ ഒരു ആശയമായിരുന്നു ഇന്ത്യയും അമേരിക്കയും ആഫ്രിക്കയും ചേര്ന്നുള്ള ഈ ത്രികോണ പരിശീലന പരിപാടി. കിഴങ്ങുവിള ഗവേഷണ രംഗത്തെ നൂതന സാങ്കേതിക വിദ്യകള് ആഫ്രിക്കന് രാജ്യങ്ങളിലെ ഭക്ഷ്യ സുരക്ഷയ്ക്കായി പ്രയോജനപ്പെടുത്തുക എന്നതാണ് ഈ പരിശീലന പരിപാടിയുടെ ലക്ഷ്യം.
(Visitor Counter : 25
പ്രധാനമന്ത്രിയുടെ ഓഫീസ്
സിഒപി 26 നിയുക്ത പ്രസിഡന്റ് അലോക് ശര്മ പ്രധാനമന്ത്രിയെ സന്ദര്ശിച്ചു
26-ാമത് ഐക്യരാഷ്ട്ര കാലാവസ്ഥാ വ്യതിയാന സമ്മേളനത്തിന്റെ  നിയുക്ത പ്രസിഡന്റും ബ്രിട്ടീഷ് പാര്ലമെന്റ് അംഗവുമായ അലോക് ശര്മ പ്രധാനമന്ത്രി ശ്രീ. നരേന്ദ്ര മോദിയെ സന്ദര്ശിച്ചു. കാലാവസ്ഥാ വ്യതിയാനത്തിനായുള്ള ഐക്യരാഷ്ട്ര ചട്ടക്കൂട് കണ്വെന്ഷന്റെ  തീരുമാനമെടുക്കുന്ന സമിതിയായ സിഒപിയുടെ 26-ാം സമ്മേളനത്തിന് ഇക്കൊല്ലം നവംബറില് യുകെ യിലെ ഗ്ലാസ്ഗോ ആതിഥേയത്വം വഹിക്കും.
സമ്മേളനത്തിന് മുന്നോടിയായി കാലാവസ്ഥാ വ്യതിയാന വിഷയങ്ങളില് ഇന്ത്യ-യുകെ സഹകരണം പ്രധാനമന്ത്രിയും ശ്രീ. അലോക് ശര്മയും ചര്ച്ച ചെയ്തു. പാരീസ് ഉടമ്പടിയോടുള്ള ഇന്ത്യയുടെ പ്രതിബദ്ധത ആവര്ത്തിച്ച പ്രധാനമന്ത്രി, സിഒപി26 ന്റെ വിജയകരമായ ഫലത്തിനായി ക്രിയാത്മകമായി പ്രവര്ത്തിക്കുമെന്നും പറഞ്ഞു. 2020 ഡിസംബറില് നടന്ന കാലാവസ്ഥാ അഭിലാഷ ഉച്ചകോടിയില് പ്രധാനമന്ത്രിയുടെ അഭിസംബോധനയെ ശ്രീ. ശര്മ്മ അനുസ്മരിച്ചു.
ഇന്ത്യ-യുകെ ബന്ധം കൂടുതല് ശക്തിപ്പെടുത്തുന്നതിനായി ബ്രിട്ടീഷ് പ്രധാനമന്ത്രി ബോറിസ് ജോണ്സണുമായി ചേര്ന്ന് പ്രവര്ത്തിക്കാനുള്ള പ്രതിജ്ഞാബദ്ധതയും പ്രധാനമന്ത്രി പ്രകടിപ്പിച്ചു.
പ്രധാനമന്ത്രിയുടെ ഓഫീസ്
രണ്ട് ദിവസത്തിനുള്ളിൽ ഒരു ദശലക്ഷത്തിലധികം സുകന്യ സമൃദ്ധി അക്കൗണ്ട് തുറന്നതിന് ഇന്ത്യൻ പോസ്റ്റിനെ പ്രധാനമന്ത്രി അഭിനന്ദിച്ചു
രണ്ട് ദിവസത്തിനുള്ളിൽ 10 ലക്ഷത്തിലധികം സുകന്യ സമൃദ്ധി അക്കൗണ്ട് ആരംഭിച്ചതിന് ഇന്ത്യൻ പോസ്റ്റിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു. പെൺകുട്ടികളുടെ ഭാവി സുരക്ഷിതമാക്കാനും അവരെ ശാക്തീകരിക്കാനും ഇത് സഹായിക്കുമെന്ന് അദ്ദേഹം പറഞ്ഞു.
കേന്ദ്രമന്ത്രി ശ്രീ അശ്വിനി വൈഷ്ണവിന്റെ ട്വീറ്റിന് മറുപടിയായാണ് പ്രധാനമന്ത്രി ട്വീറ്റ് ചെയ്തത് :
"ഈ മഹത്തായ നേട്ടത്തിന് ഇന്ത്യ പോസ്റ്റിന് നിരവധി അഭിനന്ദനങ്ങൾ! ഈ പരിശ്രമം രാജ്യത്തിന്റെ പെൺമക്കളുടെ ഭാവി സുരക്ഷിതമാക്കുന്നതിനും അവരെ ശാക്തീകരിക്കുന്നതിനും വളരെയധികം സഹായിക്കും."
പ്രധാനമന്ത്രിയുടെ ഓഫീസ്
പരശുരാമ ജയന്തി ദിനത്തിൽ പ്രധാനമന്ത്രിയുടെ ആശംസ
പരശുരാമ ജയന്തി ദിനത്തിൽ പ്രധാനമന്ത്രി ശ്രീ നരേന്ദ്ര മോദി ജനങ്ങൾക്ക് ആശംസകൾ നേർന്നു.
ഒരു ട്വീറ്റിൽ പ്രധാനമന്ത്രി പറഞ്ഞു;
"പരശുരാമജയന്തി ദിനത്തിൽ രാജ്യവാസികൾക്ക് ആശംസകൾ. പരശുരാമൻ കരുണയുടെയും അനുകമ്പയുടെയും ഒപ്പം പരാക്രമത്തിന്റെയും വീര്യത്തിന്റെയും പേരിൽ ആദരിക്കപ്പെടുന്നു."
സഹകരണ മന്ത്രാലയം
കേന്ദ്ര ആഭ്യന്തര, സഹകരണ മന്ത്രി ശ്രീ അമിത് ഷാ ജൂലൈ 14 ന് ന്യൂഡൽഹിയിൽ, “എഫ്പിഒകളിലൂടെ പ്രാഥമിക കാർഷിക വായ്പാ സൊസൈറ്റികൾ ശക്തിപ്പെടുത്തൽ ” എന്ന വിഷയത്തിൽ ഏകദിന മെഗാ കോൺക്ലേവ് ഉദ്ഘാടനം ചെയ്യും.
ന്യൂഡൽഹി : ജൂലൈ 10, 2023
കേന്ദ്ര ആഭ്യന്തര, സഹകരണ മന്ത്രി ശ്രീ അമിത് ഷാ 2023 ജൂലൈ 14 ന് ന്യൂഡൽഹിയിൽ "എഫ്പിഒകളിലൂടെ പ്രാഥമിക കാർഷിക വായ്പാ സൊസൈറ്റികൾ ശക്തിപ്പെടുത്തൽ" എന്ന ഒരു ദിവസത്തെ മെഗാ കോൺക്ലേവ് ഉദ്ഘാടനം ചെയ്യും.കർഷക ഉൽപാദക സംഘടനകൾ  വഴി പ്രാഥമിക കാർഷിക വായ്പാ സംഘങ്ങളെ  ശക്തിപ്പെടുത്തുന്നതിനുള്ള വഴികൾ ചർച്ച ചെയ്യുന്നതാണ് കോൺക്ലേവ്.
ഈ മേഖലയിലെ വിദഗ്ധരും രാജ്യത്തുടനീളമുള്ള എഫ്പിഒകളിൽ നിന്നുള്ള അംഗങ്ങളും കോൺക്ലേവിൽ പങ്കെടുക്കും. കേന്ദ്ര സഹകരണ മന്ത്രാലയത്തിന്റെ സഹകരണത്തോടെ ദേശീയ സഹകരണ വികസന കോർപ്പറേഷനാണ്  മെഗാ കോൺക്ലേവ് സംഘടിപ്പിക്കുന്നത്.
കർഷകർ രൂപീകരിച്ച കൂട്ടായ സംവിധാനമായ എഫ്പിഓകൾ,വിഭവങ്ങൾ ശേഖരിക്കാനും കർഷകരുടെ വിലപേശൽ ശക്തി വർദ്ധിപ്പിക്കാനും അവരെ പ്രാപ്തരാക്കുന്ന കാർഷിക പരിവർത്തനത്തിനുള്ള പ്രധാന സ്ഥാപനമാണ്. പ്രധാനമന്ത്രി ശ്രീ നരേന്ദ്ര മോദിയുടെ "സഹകർ സേ സമൃദ്ധി" എന്ന കാഴ്ചപ്പാട് സാക്ഷാത്കരിക്കുന്നതിനായി കേന്ദ്ര ആഭ്യന്തര, സഹകരണ മന്ത്രി ശ്രീ അമിത് ഷായുടെ ശ്രമങ്ങളോടെ സഹകരണ മേഖലയിൽ 1100 പുതിയ എഫ്പിഒകൾ രൂപീകരിക്കാൻ അടുത്തിടെ തീരുമാനമെടുത്തിരുന്നു.
സഹകരണ മേഖലയെ ശക്തിപ്പെടുത്തുന്നതിനും ചെറുകിട നാമമാത്ര കർഷകർക്ക് സമഗ്രമായ പിന്തുണ നൽകുന്നതിനുമായിസഹകരണ മന്ത്രാലയത്തിന്റെ സുപ്രധാന ശ്രമങ്ങൾ നടന്നു വരുന്നു. പ്രാഥമിക കാർഷിക വായ്പാ സംഘങ്ങളെ ശക്തിപ്പെടുത്തുന്നതിലൂടെ സഹകരണ മേഖലയിൽ 1100 എഫ്പിഒകൾ രൂപീകരിക്കുന്നതിനും പ്രോത്സാഹിപ്പിക്കുന്നതിനുമായി പദ്ധതി പ്രകാരം കൃഷി, കർഷക ക്ഷേമ മന്ത്രാലയം എൻസിഡിസിക്ക് അടുത്തിടെ അധിക ബ്ലോക്കുകൾ അനുവദിച്ചു.
പദ്ധതി പ്രകാരം ഓരോ എഫ്പിഒയ്ക്കും 33 ലക്ഷം രൂപ വീതം ധനസഹായം നൽകുന്നു. കൂടാതെ, എഫ്പിഒകളെ പ്രോത്സാഹിപ്പിക്കുന്നതിനും പരിപാലിക്കുന്നതിനുമായി ക്ലസ്റ്റർ അധിഷ്ഠിത ബിസിനസ്സ് ഓർഗനൈസേഷനുകൾക്ക്  ഓരോ എഫ്പിഒയ്ക്കും 25 ലക്ഷം രൂപ നിരക്കിൽ നൽകുന്നു.
കൃഷിയെ സുസ്ഥിരമാക്കുന്നതിലും ഉപജീവനമാർഗം പ്രോത്സാഹിപ്പിക്കുന്നതിലും കൃഷിയെ ആശ്രയിക്കുന്നവരുടെ മൊത്തത്തിലുള്ള ജീവിതനിലവാരം മെച്ചപ്പെടുത്തുന്നതിലും എഫ്പിഒകൾ നിർണായക പങ്ക് വഹിക്കുന്നതായി കാണാം . ചെറുകിട നാമമാത്ര കർഷകർക്ക് /ഉത്പാദകർക്ക് മെച്ചപ്പെട്ട വില ലഭ്യമാക്കാനും ഗതാഗതച്ചെലവ് കുറയ്ക്കാനും മൊത്തത്തിലുള്ള ഉൽപ്പാദനക്ഷമത വർദ്ധിപ്പിക്കാനും അവ സഹായിക്കുന്നു.
പ്രാഥമികമായി കൃഷിയിലും വിത്ത്, വളം മുതലായവയുടെ വിതരണത്തിലും ഏർപ്പെട്ടിരിക്കുന്ന ഏകദേശം 13 കോടി കർഷകർക്ക് ഹ്രസ്വകാല വായ്പ നൽകുന്ന ഒരു വലിയ സംഘ ശക്തി പ്രാഥമിക കാർഷിക വായ്പ സൊസൈറ്റിക്കുണ്ട്. നിലവിൽ, രാജ്യത്തെ 86% കർഷകരും ചെറുകിട നാമമാത്ര കർഷകരാണ്.
മെച്ചപ്പെട്ട സാങ്കേതിക വിദ്യ, വായ്പ, മെച്ചപ്പെട്ട അടിസ്ഥാന സൗകര്യം,കൂടുതൽ വിപണി ലഭ്യത എന്നിവ നൽകി ഗുണമേന്മയുള്ള മികച്ച ഉൽപ്പന്നങ്ങൾ ഉൽപ്പാദിപ്പിക്കുന്നതിനായി കർഷകരെ പ്രോത്സാഹിപ്പിക്കുന്നതിന് ഗവണ്മെന്റ്ലക്ഷ്യമിടുന്നു. ഇതിനായി എഫ്പിഒകൾ രൂപീകരിക്കുന്നതിന് പിഎസിഎസുമായി ബന്ധപ്പെട്ട കർഷകരെ പ്രോത്സാഹിപ്പിക്കുന്നതിന് ഗവണ്മെന്റ് ഇതിനകം നടപടികൾ സ്വീകരിച്ചിട്ടുണ്ട്. ഇക്കാര്യത്തിൽ, കേന്ദ്ര കൃഷി, കർഷക ക്ഷേമ മന്ത്രാലയത്തിന്റെ നേതൃത്വത്തിൽ 10,000 കർഷക ഉൽപാദക സംഘടനകളുടെ  രൂപീകരണത്തിനും പ്രോത്സാഹനത്തിനുമായി പ്രത്യേക കേന്ദ്ര പദ്ധതി ആരംഭിച്ചു.
(Visitor Counter : 76
PIB Headquarters
ഹൗറ സ്പെഷ്യല് വൈകും
നാളെ  രാവിലെ 8.50 ന് എറണാകുളത്ത് നിന്ന് പറപ്പെടേണ്ടിയിരുന്ന എറണാകുളം - ഹൗറ സ്പെഷ്യല് ട്രെയിന്  നാളെ ഉച്ചതിരിഞ്ഞ് 3.30 ന് മാത്രമേ പുറപ്പെടുകയുള്ളൂ.
(Visitor Counter : 9
രാജ്യരക്ഷാ മന്ത്രാലയം
തീരസംരക്ഷണ സേന മാരിടൈം ശില്പശാല സംഘടിപ്പിച്ചു
തീരസംരക്ഷണ സേനയുടെ വിഴിഞ്ഞം സ്റ്റേഷന്റെ നേതൃത്വത്തില് കടലിലെ വെല്ലുവിളികളെ നേരിടുന്നതിനായി സംസ്ഥാനതല സെര്ച്ച് ആന്റ് റെസ്കൂ തയ്യാറെടുപ്പുകളെക്കുറിച്ച് വിലയിരുത്തുന്നതിനായി വിവിധ ഏജന്സികളുമായി ചേര്ന്ന് മാരിടൈം ശില്പശാല സംഘടിപ്പിച്ചു.
കോവിഡിന്റെ പശ്ചാത്തലത്തില് 50-ഓളം പേര് ഓണ്ലൈനായി സംഘടിപ്പിച്ച ശില്പശാലയില് പങ്കെടുത്തു. കമാന്ഡന്റ് അകൃഷ്ട് , സുരേഷ് നായിക് , സജുഎം.എസ് , ഡോ.ഹരികുമാര് , രശ്മി.ആര് , മാധവന് നായര്  എന്നിവര് സെര്ച്ച് ആന്റ് റെസ്കൂവിനെക്കുറിച്ചുള്ള വിഷയങ്ങള് അവതരിപ്പിച്ചു. പുതിയ ടെക്നോളജികളെക്കുറിച്ചും ഭാവിയിലെ സെര്ച്ച് ആന്റ് റെസ്കൂ രീതിശാസ്ത്രങ്ങള്ക്കു വേണ്ടിയുള്ള തയ്യാറെടുപ്പുകളെക്കുറിച്ചും നിയമ നിര്മ്മാണങ്ങളെക്കുറിച്ചും ചര്ച്ച ചെയ്തു.
മത്സ്യത്തൊഴിലാളികള് ഉള്പ്പെടെയുള്ളവര് പങ്കെടുത്ത ഒരു തുറന്ന ചര്ച്ചയുമുണ്ടായി. എയര്ഫോഴ്സ്, നേവി, തീരദേശ പോലീസ്, മറൈന് എന്ഫോഴ്സ്മെന്റ് വിംഗ്, വിഎസ്എസ്സി, ഐഎന്സിഒഐഎസ്, ഐന്എംസിസി, ഇലക്ട്രോണിക് ലാബ് എന്നീ വകുപ്പുകള് ശില്പശാലയില് പങ്കെടുത്തു.
(Visitor Counter : 16
പ്രധാനമന്ത്രിയുടെ ഓഫീസ്
കർണാടക മുഖ്യമന്ത്രിയായി സത്യപ്രതിജ്ഞ ചെയ്ത ശ്രീ ബി എസ് ബൊമ്മയ്യെ പ്രധാനമന്ത്രി അഭിനന്ദിച്ചു
കർണാടക മുഖ്യമന്ത്രിയായി സത്യപ്രതിജ്ഞ ചെയ്ത ശ്രീ ബി എസ് ബൊമ്മൈ ജിയെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ഒരു ട്വീറ്റിൽ പ്രധാനമന്ത്രി പറഞ്ഞു :
കർണാടക മുഖ്യമന്ത്രിയായി സത്യപ്രതിജ്ഞ ചെയ്തതിന് ശ്രീ ബി എസ് ബൊമ്മൈ ജിയെ അഭിനന്ദിക്കുന്നു. സമ്പന്നമായ നിയമനിർമ്മാണ, ഭരണരംഗങ്ങളിലെ സമ്പന്നമായ അനുഭവങ്ങൾ അദ്ദേഹം തന്നോടൊപ്പം കൊണ്ടുവരുന്നു. സംസ്ഥാനത്ത് നമ്മുടെ ഗവണ്മെന്റ് നടത്തിയ അസാമാന്യമായ പ്രവർത്തനങ്ങളിൽ അദ്ദേഹം പടുത്തുയർത്തുമെന്ന് എനിക്ക് ഉറപ്പുണ്ട്. ഫലപ്രദമായ ഒരു കാലാവധിക്ക് ആശംസകൾ.
വ്യോമയാന മന്ത്രാലയം
വിമാനത്താവളങ്ങളിലെ യാത്രികര്ക്കുള്ള 'ഡിജി യാത്ര' നയം പുറത്തിറക്കി
വിമാനത്താവളങ്ങളിലെ യാത്രക്കാര്ക്ക് ബയോമെട്രിക് അധിഷ്ഠിത ഡിജിറ്റല് പ്രോസസിങ്ങ് നടപ്പാക്കുന്നതിനുള്ള നയം കേന്ദ്ര വാണിജ്യ, വ്യവസായ, വ്യോമ യാന മന്ത്രി ശ്രീ സുരേഷ് പ്രഭു പുറത്തിറക്കി. ഡിജി യാത്ര എന്ന പേരില് അറിയപ്പെടുന്ന ബയോമെട്രിക് അധിഷ്ഠിത ഡിജിറ്റല് പ്രോസസിങ്ങ് കേന്ദ്രീകൃത പ്ലാറ്റ്ഫോം 2019 ഫെബ്രുവരിയോടെ പ്രവര്ത്തനക്ഷമമാകും. ബംഗലൂരു, ഹൈദരാബാദ് രാജ്യാന്തര വിമാനത്താവളങ്ങളിലാണ് 2019 ഫെബ്രുവരിയില് പരീക്ഷണ പദ്ധതി നടപ്പാക്കുക.
കോല്ക്കത്ത, വാരണസി, പുണെ, വിജയവാഡ എന്നിവിടിങ്ങളിലേക്കും 2019 ഏപ്രില് മാസത്തോടെ പദ്ധതി വ്യാപിപ്പിക്കാന് എയര്പോര്ട്ട് അതോറിറ്റി ഓഫ് ഇന്ത്യ ലക്ഷ്യമിടുന്നു. യാത്രയ്ക്ക് സൗകര്യം ഒരുക്കുന്ന ഏതൊരു സേവന ദാതാവിനും ഭാവിയില് ഈ പ്ലാറ്റ്ഫോം പ്രയോജനപ്പെടുത്താനാകുമെന്ന് ശ്രീ സുരേഷ് പ്രഭു പറഞ്ഞു. കേന്ദ്ര സിവില് വ്യോമയാന സഹമന്ത്രി ശ്രീ ജയന്ത് സിന്ഹ, സിവില് വ്യോമയാന സെക്രട്ടറി ശ്രീ രാജീവ് നയന് ചൗബേ എന്നിവരും ചടങ്ങില് പങ്കെടുത്തു.
IE-BSN
(Visitor Counter : 84
ആരോഗ്യ, കുടുംബക്ഷേമ മന്ത്രാലയം
പ്രധാനമന്ത്രിയുടെ ‘ഹർ ഘർ ദസ്തക്’ പ്രചാരണം ശക്തിപ്പെടുത്തുന്നത് സംബന്ധിച്ച് ഡോ. മൻസുഖ് മാണ്ഡവ്യ സംസ്ഥാന ആരോഗ്യ മന്ത്രിമാരുമായി ചർച്ച നടത്തി
കേന്ദ്ര ആരോഗ്യ കുടുംബക്ഷേമ മന്ത്രി ഡോ. മൻസുഖ് മാണ്ഡവ്യ ഇന്ന് സംസ്ഥാന/ കേന്ദ്ര ഭരണ പ്രദേശങ്ങളിലെ ആരോഗ്യ മന്ത്രിമാരുമായി സംവദിച്ചു. കേന്ദ്ര ആരോഗ്യ കുടുംബക്ഷേമ സഹമന്ത്രി ഡോ. ഭാരതി പ്രവീൺ പവാറും സന്നിഹിതയായിരുന്നു. സംസ്ഥാനങ്ങളിലെയും കേന്ദ്ര ഭരണ പ്രദേശങ്ങളിലെയും കോവിഡ് 19 നിയന്ത്രണവും മാനേജ്മെന്റും മറ്റ് പൊതുജനാരോഗ്യ പ്രവർത്തനങ്ങളും യോഗം അവലോകനം ചെയ്തു.
കേരള ആരോഗ്യമന്ത്രി ശ്രീമതി വീണാ ജോർജ് ഉൾപ്പെടെയുള്ള സംസ്ഥാന/ കേന്ദ്ര ഭരണ പ്രദേശങ്ങളിലെ ആരോഗ്യമന്ത്രിമാർ യോഗത്തിൽ പങ്കെടുത്തു. എല്ലാ സംസ്ഥാനങ്ങളിലെയും പ്രിൻസിപ്പൽ സെക്രട്ടറിമാർ / അഡീഷണൽ ചീഫ് സെക്രട്ടറിമാർ / മിഷൻ ഡയറക്ടമാർ  തുടങ്ങിയവരും പങ്കെടുത്തു.
നിലവിൽ പ്രായപൂർത്തിയവരിൽ 79% പേർക്ക് കൊവിഡ് 19 വാക്സിന്റെ ആദ്യ ഡോസ് ലഭിച്ചിട്ടുണ്ടെന്നും അർഹതയുള്ള ജനസംഖ്യയുടെ 38% പേർക്ക് രണ്ടാം ഡോസ് ലഭിച്ചിട്ടുണ്ടെന്നും കേന്ദ്ര ആരോഗ്യമന്ത്രി പറഞ്ഞു. 12 കോടിയിലധികം ഗുണഭോക്താക്കൾക്ക് രണ്ടാം ഡോസ് വാക്സിൻ ലഭ്യമാകാനുണ്ടെന്ന് സൂചിപ്പിച്ച അദ്ദേഹം, നിലവിലുള്ള 'ഹർ ഘർ ദസ്തക്' പ്രചാരണത്തിലൂടെ എല്ലാ പ്രായപൂർത്തിയായവർക്കും ആദ്യ ഡോസ് നൽകണമെന്ന് സംസ്ഥാന ആരോഗ്യ മന്ത്രിമാരോട് അഭ്യർത്ഥിച്ചു. രണ്ടാമത്തെ ഡോസ് എടുക്കാൻ സമയമായവരെ അതിനായി പ്രേരിപ്പിക്കണം.
ലക്ഷ്യമിട്ട പ്രദേശങ്ങളിൽ സമയബന്ധിതമായി 100% പ്രതിരോധ കുത്തിവയ്പ്പ് ഉറപ്പാക്കാൻ ഒന്നിലധികം വാക്സിനേഷൻ സംഘങ്ങൾ ; കോവിഡ് 19 വാക്സിനേഷന്റെ പുരോഗതിക്കായി ഓരോ 24 മണിക്കൂറിലും പരമാവധി വാക്സിൻ ഡോസുകൾ നൽകുന്ന സംഘങ്ങളെ  തിരിച്ചറിയുന്നതിനും അഭിനന്ദിക്കുന്നതിനുമുള്ള റാങ്കിംഗ് സംവിധാനം വികസിപ്പിക്കുക; അവബോധം സൃഷ്ടിക്കുന്നതിനും വാക്സിനേഷൻ സേവനങ്ങൾ നൽകുന്നതിനും പ്രാദേശിക പ്രതിവാര ചന്തകൾ ഉപയോഗപ്പെടുത്തുക; പ്രാദേശിക മത-സാമുദായിക നേതാക്കളുമായി സഹകരിച്ച് പ്രവർത്തിക്കുക; ഗ്രാമ/നഗര പ്രദേശങ്ങളിൽ പ്രതിരോധ കുത്തിവയ്പ് എടുക്കാത്തവരെ പ്രേരിപ്പിക്കുന്നതിനായി സന്നദ്ധ സംഘടനകളെ പ്രയോജനപ്പെടുത്തുക; എൻഎസ്എസ്, NYK മുതലായവയെ സഹകരിപ്പിക്കുക; വാക്സിൻ വിരുദ്ധ കിംവദന്തികൾ ഫലപ്രദമായി പ്രതിരോധിക്കാൻ മൾട്ടിമീഡിയ ബോധവൽക്കരണ പ്രചാരണങ്ങൾ സംഘടിപ്പിക്കുക; സംസ്ഥാനങ്ങളും കേന്ദ്രഭരണ പ്രദേശങ്ങളും ഉയർന്ന പ്രതിരോധ കുത്തിവയ്പ്പ് സാധ്യമാക്കിയ ജില്ലകളിൽ പിന്തുടരുന്ന നൂതനമായ സമീപനങ്ങളും സമ്പ്രദായങ്ങളും സമാനമായ തന്ത്രങ്ങളും സ്വീകരിക്കുക തുടങ്ങിയ നിർദ്ദേശങ്ങൾ അവലോകന യോഗത്തിൽ ഡോ.മൻസുഖ് മാണ്ഡവ്യ മുന്നോട്ടു വച്ചു. സ്വഭാവ പരിവർത്തനത്തിന്റെ മികച്ച അംബാസഡർമാരാകാൻ കുട്ടികൾക്ക് കഴിയുമെന്ന് സൂചിപ്പിച്ച അദ്ദേഹം, സമ്പൂർണ വാക്സിനേഷന്റെ മുന്നോട്ട് കൊണ്ടുപോകുന്നതിന് കുട്ടികളെ സന്ദേശ വാഹകരാക്കാൻ സംസ്ഥാനങ്ങളോടും കേന്ദ്രഭരണ പ്രദേശങ്ങളോടും അഭ്യർത്ഥിച്ചു.
ബസ് സ്റ്റേഷനുകൾ, റെയിൽവേ സ്റ്റേഷനുകൾ മുതലായവയിൽ, പ്രത്യേകിച്ച് വൻനഗരങ്ങളിൽ, കോവിഡ് വാക്സിനേഷൻ കേന്ദ്രങ്ങൾ തുറക്കണമെന്ന് ഡോ. മാണ്ഡവ്യ നിർദ്ദേശിച്ചു. ‘ഹർ ഘർ ദസ്തക്’ പ്രചാരണത്തിന്റെ ഓരോ ദിവസവും വിവിധ വിഭാഗങ്ങളിലെ ഗുണഭോക്താക്കളുടെ പ്രതിരോധ കുത്തിവയ്പ്പിനായി സമർപ്പിക്കാമെന്നും അദ്ദേഹം നിർദ്ദേശിച്ചു.
പ്രധാനമന്ത്രിയുടെ ഓഫീസ്
പ്രധാനമന്ത്രി ഏവർക്കും സ്വാതന്ത്ര്യദിന ആശംസകൾ നേരുന്നു
പ്രധാനമന്ത്രി ശ്രീ നരേന്ദ്ര മോദി സ്വാതന്ത്ര്യ ദിനത്തിൽ പൗരന്മാർക്ക് ആശംസകൾ നേർന്നു. അമൃത് കാലിൽ ഇന്ത്യയെ വികസിത രാഷ്ട്രമാക്കാനുള്ള ദൃഢനിശ്ചയം ശക്തിപ്പെടുത്തണമെന്ന് അദ്ദേഹം ആവശ്യപ്പെട്ടു.
പ്രധാനമന്ത്രി ട്വീറ്റ് ചെയ്തു:
സ്വാതന്ത്ര്യദിന ആശംസകൾ. നമ്മുടെ മഹത്തായ സ്വാതന്ത്ര്യ സമര സേനാനികൾക്ക് നാം ആദരാഞ്ജലികൾ അർപ്പിക്കുകയും അവരുടെ കാഴ്ചപ്പാട് നിറവേറ്റുന്നതിനുള്ള നമ്മുടെ പ്രതിബദ്ധത വീണ്ടും ഉറപ്പിക്കുകയും ചെയ്യുന്നു. ജയ് ഹിന്ദ്!"
പ്രധാനമന്ത്രിയുടെ ഓഫീസ്
പ്രധാനമന്ത്രിയും സ്വീഡനിലെ പ്രധാനമന്ത്രിയുമായി ടെലിഫോണില് സംഭാഷണം നടത്തി
സ്വീഡന് പ്രധാനമന്ത്രി ഹിസ് എക്സലന്സി സ്റ്റെഫാന് ലോഫ്വാനുമായി പ്രധാനമന്ത്രി ശ്രീ നരേന്ദ്രമോദി ടെലിഫോണില് സംഭാഷണം നടത്തി.
ഇപ്പോള് വ്യാപിച്ചുകൊണ്ടിരിക്കുന്ന കോവിഡ്-19 മഹാമാരിയെക്കുറിച്ചും ഇതുമായി ബന്ധപ്പെട്ട ആരോഗ്യ-സാമ്പത്തിക പ്രത്യാഘാതങ്ങള് നിയന്ത്രിക്കുന്നതിന് അവരുടെ ബന്ധപ്പെട്ട രാജ്യങ്ങള് കൈക്കൊള്ളുന്ന നടപടികളെക്കുറിച്ചും ഇരുനേതാക്കളും ചര്ച്ച നടത്തി.
ഇന്ത്യയിലേയും സ്വീഡനിലേയും ഗവേഷകര്ക്കും ശാസ്ത്രജ്ഞര്ക്കിടയിലും വിവരങ്ങള് പങ്കുവയ്ക്കുന്നതിനും സഹകരിക്കുന്നതിനുമുള്ള സാദ്ധ്യത ഇരുനേതാക്കളും അംഗീകരിച്ചു, ഇത് കോവിഡ്-19നെതിരായ ആഗോളപരിശ്രമങ്ങള്ക്ക് സംഭാവനചെയ്യുകയും ചെയ്യും.
ഇപ്പോള് നിലവിലുള്ള യാത്രാവിലക്കിന്റെ ഭാഗമായി കുടുങ്ങിപ്പോയിട്ടുള്ള തങ്ങളുടെ ഇരു രാജ്യങ്ങളിലേയും പൗരന്മാര്ക്ക് ആവശ്യമായ സൗകര്യങ്ങളും സഹായവും ലഭ്യമാക്കുമെന്ന് ഇരു നേതാക്കളും വാഗ്ദാനം നല്കി.
വാണിജ്യ വ്യവസായ മന്ത്രാലയം
ഇന്ത്യൻ വ്യവസായ മേഖലയിലെ ഗുണമേന്മയും ഉൽപ്പാദനക്ഷമതയും ഉയർത്തുന്നത് ലക്ഷ്യമിട്ട് സംഘടിപ്പിക്കുന്ന വെബിനാർ പരമ്പര ‘ഉദ്യോഗ് മൻധൻ’, 2021 ജനുവരി 4 മുതൽ മാർച്ച് 2 വരെ നടക്കും
ഇന്ത്യൻ വ്യവസായ മേഖലയിൽ ഗുണമേന്മയും ഉത്പാദനക്ഷമതയും വർദ്ധിപ്പിക്കുന്നത് ലക്ഷ്യമിട്ട് പ്രത്യേക വെബിനാർ പരമ്പര 'ഉദ്യോഗ് മൻധൻ' സംഘടിപ്പിക്കുന്നു.
വ്യവസായ-ആഭ്യന്തര വ്യാപാര പ്രോത്സാഹന വകുപ്പ് , ക്വാളിറ്റി കൗൺസിൽ ഓഫ് ഇന്ത്യ, ദേശീയ ഉത്പാദനക്ഷമത സമിതി , ബ്യൂറോ ഓഫ് ഇന്ത്യൻ സ്റ്റാൻഡേർഡ്സ് , ഇൻഡസ്ട്രി ചേംബേഴ്സ് എന്നിവരുമായി സഹകരിച്ചാണ് പരിപാടി സംഘടിപ്പിക്കുന്നത്. 2021 ജനുവരി നാലിന് തുടക്കമാകുന്ന വെബ്ബിനാറുകൾ മാർച്ച് രണ്ടോടെ അവസാനിക്കും. 2021 ജനുവരി ആറിന് വാണിജ്യ വ്യവസായ മന്ത്രി ശ്രീ പിയൂഷ് ഗോയൽ അഭിസംബോധന ചെയ്യും.
രണ്ടുമണിക്കൂർ ദൈർഘ്യമുള്ള എല്ലാ വെബ്ബിനാറുകളും യൂട്യൂബിൽ തൽസമയം സംപ്രേക്ഷണം ചെയ്യുന്നതാണ്.
ഇന്ത്യൻ വ്യവസായ മേഖല നേരിടുന്ന പ്രശ്നങ്ങൾ തിരിച്ചറിയാനും, മേഖലയുടെ ഗുണമേന്മയും ഉൽപ്പാദനക്ഷമതയും വർദ്ധിപ്പിക്കാനുമായി, തിരഞ്ഞെടുത്ത വിഭാഗങ്ങളിലെ മികച്ച മാതൃകകൾ സ്വീകരിക്കാൻ പരിപാടി വഴിതുറക്കും.
പ്രാദേശിക ഉൽപ്പന്നങ്ങളുടെ പ്രചാരകരാകുക , സ്വാശ്രയ ഭാരതം തുടങ്ങിയ ദർശനങ്ങളെ പ്രോത്സാഹിപ്പിച്ചുകൊണ്ട് മികച്ച വളർച്ച സ്വന്തമാക്കാൻ പരമ്പര സഹായിക്കുമെന്നാണ് പ്രതീക്ഷിക്കുന്നത്.
പ്രധാനമന്ത്രിയുടെ ഓഫീസ്
പ്രധാനമന്ത്രി ജനങ്ങൾക്ക് ഗുരു പൂർണിമ ആശംസകൾ നേർന്നു
ഗുരു പൂർണിമ വേളയിൽ പ്രധാനമന്ത്രി ശ്രീ നരേന്ദ്ര മോദി ജനങ്ങൾക്കു ആശംസകൾ നേർന്നു
മന്ത്രിസഭ
വീസ സംബന്ധിച്ച് ഇന്ത്യയും മാലിദ്വീപും ഒപ്പുവെച്ച കരാറിനു മുന്കാല പ്രാബല്യത്തോടെ മന്ത്രിസഭയുടെ അംഗീകാരം
വീസ സംബന്ധിച്ച് ഇന്ത്യയും മാലിദ്വീപും 2018 ഡിസംബറില് ഒപ്പുവെച്ച കരാറിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം മുന്കാല പ്രാബല്യത്തോടെ അംഗീകാരം നല്കി.
വിനോദസഞ്ചാരം, ചികില്സ, വിദ്യാഭ്യാസം, വ്യാപാരം, തൊഴില് തുടങ്ങിയ കാര്യങ്ങള്ക്കായി ഇന്ത്യക്കാര്ക്കു മാലിദ്വീപിലേക്കും മാലിദ്വീപുകാര്ക്ക് ഇന്ത്യയിലേക്കും സഞ്ചരിക്കാന് സൗകര്യമൊരുക്കുക വഴി ഇരു രാജ്യങ്ങളിലെയും ജനങ്ങള് തമ്മിലുള്ള ബന്ധം മെച്ചപ്പെടുത്താന് ഉദ്ദേശിച്ചുള്ള കരാര് മാലിദ്വീപ് പ്രസിഡന്റിന്റെ ഇന്ത്യാ സന്ദര്ശനത്തിനിടെയാണ് ഒപ്പുവെക്കപ്പെട്ടത്. കരാര് പ്രകാരം വിനോദസഞ്ചാരം, ചികില്സ, പരിമിതമായ വാണിജ്യ ആവശ്യങ്ങള് എന്നിവയ്ക്ക് ഇരു രാജ്യങ്ങളിലും വീസ ആവശ്യമില്ല. വിദ്യാര്ഥികളുടെ ആശ്രിതര്ക്കും തൊഴില് ചെയ്യുന്നവര്ക്കും മെഡിക്കല് വീസ നേടിയവര്ക്കും വീസയില്ലാതെ പ്രവേശിക്കാവുന്ന രീതിയിലേക്കു മാറാന് സാധിക്കും.
പശ്ചാത്തലം:
കാലത്തെ അതിജീവിച്ചതും പാരമ്പര്യമേറിയതുമായ സൗഹൃദമാണ് ഇന്ത്യയും മാലിദ്വീപും തമ്മില് ഉള്ളത്. ഇന്ത്യയും മാലിദ്വീപുമായുള്ള സവിശേഷ ഉഭയകക്ഷിബന്ധത്തിന്റെ അടിത്തറ ജനങ്ങള്ക്കിടയിലുള്ള അടുത്ത ബന്ധമാണ്. 2018 നവംബറില് മാലിദ്വീപ് പ്രസിഡന്റായി ശ്രീ. ഇബ്രാഹിം മുഹമ്മദ് സോലി ചുമതലയേല്ക്കുന്ന സമയത്ത് പ്രധാനമന്ത്രി ശ്രീ. നരേന്ദ്ര മോദി മാലി സന്ദര്ശിച്ചതും 2018 ഡിസംബറില് മാലിദ്വീപ് പ്രസിഡന്റ് ഇന്ത്യ സന്ദര്ശിച്ചതും ബന്ധത്തിന്റെ ഊഷ്മളത വര്ധിപ്പിച്ചു.
NS/AKA MRD - 45
വാണിജ്യ വ്യവസായ മന്ത്രാലയം
ബൗദ്ധിക സ്വത്തവകാശ സഹകരണത്തിൽ ഇന്ത്യ–യുഎസ്എ ധാരണാപത്രം
2020 ഡിസംബർ 2 ന് വാണിജ്യ വ്യവസായ മന്ത്രാലയത്തിന്റെ കീഴിൽ പ്രമോഷൻ ഓഫ് ഇൻഡസ്ട്രി ആൻഡ് ഇന്റേണൽ ട്രേഡും  അമേരിക്കയിലെ യുണൈറ്റഡ് സ്റ്റേറ്റ്സ് പേറ്റന്റ് ആൻഡ് ട്രേഡ്മാർക്ക് ഓഫീസും  തമ്മിൽ ബൗദ്ധിക സ്വത്തവകാശ സഹകരണ മേഖലയിൽ ധാരണാപത്രത്തിൽ ഒപ്പിട്ടു.
ഡിപിഐഐടി സെക്രട്ടറി ഡോ. ഗുരുപ്രസാദ് മോഹപത്രയും യുഎസ് പേറ്റന്റ് ആൻഡ് ട്രേഡ്മാർക്ക് ഓഫീസ്  ഡയറക്ടറും കൊമേഴ്സ് ഫോർ ഇന്റലക്ച്വൽ പ്രോപ്പർട്ടി അണ്ടർ സെക്രട്ടറിയുമായ ആൻഡ്രേയ് ഇയാന്കുവും വെർച്വലായി ഒപ്പിട്ടു.
ഇരു രാജ്യങ്ങളും ഇനിപ്പറയുന്ന രീതിയിൽ ബൗദ്ധിക സ്വത്തവകാശ സഹകരണം വർദ്ധിപ്പിക്കുകയാണ് ധാരണാപത്രം ലക്ഷ്യമിടുന്നത്:
a. മികച്ച രീതികൾ, അനുഭവങ്ങൾ, അറിവ് എന്നിവയുടെ കൈമാറ്റത്തിനും പ്രചാരണത്തിനും സൗകര്യമൊരുക്കൽ
b. പരിശീലന പരിപാടികളിൽ സഹകരണം
c. നവീകരണ പദ്ധതികൾ, പുതിയ ഡോക്യുമെന്റേഷൻ, വിവര സംവിധാനങ്ങൾ എന്നിവയുടെ വികസനവും നടപ്പാക്കലും സംബന്ധിച്ച വിവരങ്ങളുടെ കൈമാറ്റം
d. പരസ്പരം തീരുമാനിക്കാവുന്ന സഹകരണ പ്രവർത്തനങ്ങൾ
ധാരണാപത്രം നടപ്പാക്കുന്നതിന് ഇരുരാജ്യവും രണ്ടു വർഷ വർക്ക് പ്ലാൻ തയ്യാറാക്കും.
പ്രധാനമന്ത്രിയുടെ ഓഫീസ്
ജന്മദിനത്തിൽ ആശംസകൾ പങ്കുവെച്ച ഓരോ വ്യക്തിക്കും പ്രധാനമന്ത്രി നന്ദി പറഞ്ഞു
തന്റെ ജന്മദിനത്തിൽ ആശംസകൾ അറിയിച്ച ഓരോ വ്യക്തിക്കും പ്രധാനമന്ത്രി ശ്രീ നരേന്ദ്ര മോദി നന്ദി പറഞ്ഞു. ഇന്ന് ഇന്ത്യയിലും ലോകമെമ്പാടുമുള്ള ആശംസകളുടെ പ്രവാഹവും അദ്ദേഹത്തെ ആഴത്തിൽ സ്പർശിച്ചു
ഒരു എക്സ് പോസ്റ്റിൽ പ്രധാനമന്ത്രി പറഞ്ഞു;
“ഇന്ത്യയിൽ നിന്നും, ലോകമെമ്പാടു നിന്നുമുള്ള ഇന്നത്തെ ആശംസകളുടെ പ്രവാഹം ആഴത്തിൽ സ്പർശിച്ചു. അവരുടെ ആശംസകൾ പങ്കുവെച്ച ഓരോ വ്യക്തിക്കും ഞാൻ നന്ദി പറയുന്നു.
ഈ ദിനത്തിൽ നിസ്വാർത്ഥമായ സാമൂഹിക പ്രവർത്തനങ്ങളിൽ ഏർപ്പെട്ടിരിക്കുന്ന നിരവധി ആളുകളെ കാണുമ്പോൾ അതിയായ സന്തോഷമുണ്ട്. ഓരോ പ്രവർത്തനവും സവിശേഷവും നമ്മുടെ കൂട്ടായ ആവേശത്തെ ശക്തിപ്പെടുത്തുന്നതുമാണ്."